Länsisataman aluerakentamisprojekti

Länsisataman aluerakentamisprojekti viittaa Helsingin Länsisataman kaupunginosan rakentamiseen osaksi Helsingin kantakaupungin laajennusprojektia. Siihen kuuluvat Jätkäsaari, Ruoholahti, Salmisaari, Lapinlahti, Hernesaari, Eiranranta ja Punavuoren Telakkaranta. Työ käynnistyi, kun Jätkäsaaressa sijainneet Länsisataman rahtisatamatoiminnot lakkautettiin ja siirrettiin Vuosaaren satamaan vuoden 2008 lopussa. Kaupunginosan suunnittelu- ja rakentamisprosessi etenee vaiheittain ja kestää 20–30 vuotta.

Pääosa projektin maa-alasta on sadan viime vuoden aikana täytettyä merialuetta. Projektialueen toteutus alkoi Ruoholahdessa purku- ja meritäyttötöillä 1980-luvun lopulla. 

Jätkäsaari

pienoiskuva|Rakennustyömaata kesällä 2015.
Jätkäsaaren rakentaminen alkoi syksyllä 2008, jolloin käynnistyi Ruoholahden ja Jätkäsaaren välisen Crusellin­sillan rakentaminen. Ensimmäisinä rakennuksina valmistui Saukonpaaden alueelle yksityinen syöpäsairaala ja tutkimuslaitos Docrates. Asuinrakentaminen aloitettiin Saukonpaaden sekä Hietasaaren ja Jätkäsaarenkallion alueilta. Ensimmäiset asukkaat muuttivat Saukonpaateen toukokuussa 2012.

 Tavoitteita vuodelle 2030 
Asuntoja noin 18 000 asukkaalle
Noin 6 000 uutta työpaikkaa
Kaupallisia palveluja
Noin 20 hehtaaria puistoalueita
Entistä toimivampi, meren suuntaan laajentuva matkustajasatama.

 Vuoden 2012 tapahtumia 
Raitioliikenne Jätkäsaareen alkoi tammikuussa 2012, kun Salmisaareen päättynyt linja 8 jatkettiin Crusellinsillan kautta Saukonpaateen. Saman vuoden elokuussa linja 9 jatkettiin keskustasta Länsilinkin kautta Länsiterminaalille.  

 Vuoden 2016 tapahtumia 
pienoiskuva|Länsisatamankatu kesällä 2016.
pienoiskuva|Sataman työntekijöiden vanha Huutokonttori kunnostettiin. Rakennuksessa toimii Jätkäsaaren infokeskus ja kirjasto.
 Jätkäsaareen valmistui noin 650 asuntoa.
 Hyväntoivonpuiston eteläosan suunnittelu alkoi.
 Bunkkeriin tulevista liikuntatiloista ja asunnoista tehtiin poliittinen päätös.
 Woodcityä alettiin rakentaa.
 Päiväkoti Jaalan piha rakennettiin Hyväntoivonpuiston pohjoisosaan. Piha valmistui lokakuussa 2016.
 Taidetukimuureja alettiin rakentaa keväällä Hyväntoivonpuiston pohjoisosaan.
 Atlantinkadun rakentaminen jatkui.
 Malagankatua, Livornonkatua, Suezinkatua, Juutinraumankatua ja Saukonpaadenrantaa sekä Jätkäsaarenlaituria viimeisteltiin.
 Clarion Hotel Helsinki avattiin lokakuussa Tyynenmerenkadulle.
Säilyviä kohteita, jotka osaltaan kertovat oman tarinansa Jätkäsaaren historiasta ovat:
Sataman Huutokonttori.
Massiivinen kappaletavaravarasto Bunkkeri. Alkuperäisistä suunnitelmista poiketen rakennus päätettiin myöhemmin purkaa.  
Sataman entinen hallintorakennus eli Sonckin noppa.
Lars Sonckin suunnittelemat makasiinit.

Suurimmalle osalle Länsisataman uusista alueista on jo laadittu asemakaavat. Asemakaavat valmistelee kaupunkisuunnitteluvirasto, ja ne hyväksyy lopullisesti kaupunginvaltuusto.

 Vuoden 2018 tapahtumia 
 Välimerenkadun ylittävä pyöräilyn ja jalankulun silta Rokkiporkkana valmistui helmikuussa 2018.

 Vuoden 2017 tapahtumia 
 Länsiterminaali 2 valmistui helmikuussa 2017.

 Vuoden 2021 tapahtumia 
 Atlantinkatu yhdistettiin Länsiterminaali 2:een toukokuussa 2021 valmistuneella Atlantinsillalla ja uusilla raitiokiskoilla.
 Helsingin kaupunginvaltuusto hyväksyi Jätkäsaaresta Länsiväylälle ulottuvan Jätkäsaaren satamatunnelin rakentamisen.

 Vuoden 2023 tapahtumia 
 Pyöräilyn ja jalankulun silta Rööriporkkana valmistui lokakuussa 2023.

 Vuoden 2024 tapahtumia 
 Asuntorakentamisen painopiste oli Melkinlaiturin ja Saukonlaiturin alueilla.

 Vuoden 2025 tapahtumia 
 Huomattavia purkutöitä: Tyynenmerenkadun varresta purettiin entinen matkustajaterminaali Länsiterminaali 1 (1941) sekä sataman entinen varasto Bunkkeri (1972). Länsiterminaali korvataan korkeammalla terminaalirakennuksella, Merikeskuksella, kun taas Bunkkerin paikalle rakennetaan liikuntakeskus.
 Useita asuinrakennuksia sekä Melkinlaiturin pysäköintilaitos valmistuivat. Ahdinallasta alettiin rakentaa. Uimaranta pyritään saamaan valmiiksi 2020-luvun loppuun mennessä.

 Vuoden 2026 tapahtumia 
 Katuja viimeistellään Laivapojanaukiolla, Tongankujalla sekä Naurunkadun ja Atlantinaukion ympäristössä, ja katuja rakennetaan Melkinlaiturilla ja Saukonkanavan viereisellä saarialueella.
 Atlantinaukiolle toteutetaan Litorinameren kalastajat -taideteoskokonaisuus, jonka toinen osa valmistui jo aiemmin Madeiranaukiolle.

Lähteet
Uutta Helsinkiä, tietoa Helsingin uusista kaupunginosista ja rakennuskohteista
Helsingin kaupungin kaupunkisuunnittelu viraston kaavasuunnitelmat 
Helsingin kaupungin rakennusviraston katu- ja vihertyöt alueittain 

Viitteet

Aiheesta muualla
 Uutta Helsinkiä, tietoa Jätkäsaaren rakentamisesta.
 Video: miltä Jätkäsaari näyttää vuonna 2030.

Luokka:Länsisatama
Luokka:Rakenteilla olevat rakennukset ja rakennelmat Suomessa